Държавен вестник, бр. 13, 2024 г., стр. 7

БРОЙ  13	
Д Ъ Р Ж А В Е Н  В Е С Т Н И К 	
СТР.  7  
38. „Европейска услуга за електронно 
пътно таксуване (ЕУЕПТ)“ е услуга за път-
но таксуване, която се осигурява въз основа 
на договор за една или повече области на 
ЕУЕПТ от доставчик на ЕУЕПТ на потреби-
тел на ЕУЕПТ.
39. „Доставчик на ЕУЕПТ“ е субект, който 
в рамките на договор осигурява достъп до 
ЕУЕПТ на потребител на ЕУЕПТ, прехвърля 
пътните такси към лицето, събиращо пътни 
такси, и който е регистриран в държава членка 
на установяване.
40. „Потребител на ЕУЕПТ“ е физическо 
или юридическо лице, което сключва договор 
с доставчик на ЕУЕПТ с цел получаване на 
достъп до ЕУЕПТ. 
41. „Област на ЕУЕПТ“ е път, пътна мрежа, 
съоръжение като мост, тунел или ферибот, за 
които се събират пътни такси чрез електронна 
система за пътно таксуване.
42. „Система, съвместима с ЕУЕПТ“ e 
съвкупността от елементи на дадена елек-
тронна система за пътно таксуване, която е 
необходима за интегрирането на доставчиците 
на ЕУЕПТ в системата и за функционирането 
на ЕУЕПТ. 
43. „Електронна система за пътно таксува-
не“ е система за събиране на пътни такси, в 
която задължението на потребителя да плати 
пътна такса възниква с автоматично открива-
не на присъствие на превозното средство на 
определено място, чрез връзка от разстояние 
с бордовата апаратура в превозното средство 
или чрез автоматично разпознаване на регис-
трационния му номер.
44. „Бордова апаратура“ е пълният на-
бор от хардуерни и софтуерни компоненти, 
използвани като: част от услугата за пътно 
таксуване, които са инсталирани или налични 
в превозното средство с цел събиране, съхра-
няване, обработка и дистанционно получава-
не/предаване на данни; отделно устройство; 
интегрирана система в превозното средство.
45. „Основен доставчик на услуга“ e дос-
тавчик на услуга за пътно таксуване със 
специални задължения, които са различни 
от правата и задълженията на другите дос-
тавчици на услуги.
46. „Съставен елемент на оперативната съв-
местимост“ е всеки елементарен компонент, 
група компоненти, предварителен монтаж или 
пълен монтаж на оборудване, включен или 
предвиден за включване в ЕУЕПТ, от който 
оперативната съвместимост на услугата зависи 
пряко или косвено, включително както мате-
риални обекти, така и нематериални обекти.
47. „Годност за ползване“ е способността на 
съставния елемент на оперативната съвмести-
мост – интегриран в ЕУЕПТ, целесъобразно и 
в съответствие със системата на структурата, 
събираща пътни такси, да покрие и поддържа 
определени експлоатационни характеристики.
48. „Данни, необходими за определяне на 
пътната такса“ е информацията, определена 
от лицето, събиращо пътни такси, необходима 
за установяване на дължимата пътна такса 
за движението на превозно средство в опре-
делена област на пътно таксуване, както и за 
извършване на трансакцията по плащане на 
пътната такса.
49. „Декларация на пътна такса“ е деклара-
ция на данни, подадени пред лицето, събиращо 
пътни такси, която потвърждава присъствието 
на превозно средство в определена област на 
ЕУЕПТ и е във формат, предварително дого-
ворен между доставчика на услугата за пътно 
таксуване и лицето, събиращо пътни такси.
50. „Бек офис система“ e централната 
електронна система, която използва лице, 
събиращо пътни такси, група от лица, съби-
ращи пътни такси, които са създали център за 
оперативна съвместимост, или доставчиците 
на ЕУЕПТ за събиране, обработване и изпра-
щане на информация в рамките на система 
за електронно пътно таксуване.
51. „Съществено изменена система“ е 
съществуваща система за електронно пътно 
таксуване, върху която е извършена или се 
извършва промяна, която налага доставчиците 
на ЕУЕПТ да променят съставните елементи 
на оперативната съвместимост в действие.
52. „Удостоверяване годността за предос-
тавяне на услуга за електронно събиране на 
пътни такси“ e процесът, определен и управ­
ляван от лицето, събиращо пътни такси, на 
който трябва да бъде подложен доставчикът 
на ЕУЕПТ, преди да получи разрешение да 
предоставя ЕУЕПТ в област на ЕУЕПТ.
53. „Неплащане на пътна такса“ e наруше-
нието, при което ползвател на пътя в дадена 
държава членка не плаща пътната такса, която 
е определена от националните разпоредби в 
държава членка.
54. „Държава на регистрация“ e държавата, 
в която е регистрирано превозното средство, за 
което се предвижда заплащане на пътна такса.
55. „Автоматизирано търсене“ e процедура 
за онлайн достъп за справка в базите данни 
на една, повече от една или всички държави –  
членки на Европейския съюз.
56. „Притежател на свидетелство за ре-
гистрация на превозното средство“ е лицето, 
на чието име е регистрирано превозното 
средство съгласно правото на държавата на 
регистрация.“
§ 10. В § 1а от допълнителните разпоредби 
накрая се добавя „и изисквания на Директива 
(ЕС) 2019/520 на Европейския парламент и 
на Съвета от 19 март 2019 г. за оперативната 
съвместимост на електронни системи за пътно 
таксуване и за улесняване на трансграничния 
обмен на информация за неплащане на пътни 
такси в Съюза (OB, L 91/45 от 29 март 2019 г.)“.